Мы махуэхэм
Мазаем и 15, щэбэт
Лышх узыр зыпкърыт сабийхэм я дунейпсо махуэщ
Я къалэн ягъэзащIэу нэгъуэщI щIыналъэхэм щыхэкIуэда урысей зауэлIхэм я фэеплъ махуэщ. Ар трагъэхуащ 1989 гъэм советыдзэхэр Афганистаным къыщрашыжам. А махуэм нэщхъеягъуэ дауэдапщэхэр щокIуэкI Белоруссиеми, Молдавиеми, Украинэми.
Сербием и къэралыгъуэм и махуэщ
Правительствэ связыр къызэзыгъэпэщ дзэхэм я махуэщ
1960 гъэм Къэбэрдей-Балъкъэрым и Композиторхэм я зэгухьэныгъэр къызэрагъэпэщащ.
Япэ адыгэ сурэтыщI-скульптор Къалмыкъ Фёдор къызэралъхурэ илъэс 82-рэ ирокъу.
КъБР-м промышленностымкIэ щIыхь зиIэ и лэжьакIуэ, политик Атэлыкъ Анатолэ и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Махуэм хуабэр градуси 2 — 4, жэщым щIыIэр градуси 3 — 2 щыхъунущ.
Мазаем и 16, тхьэмахуэ
Литвам егъэлъапIэ и къэралыгъуэр щызэфIагъэувэжа махуэр
Корее Ищхъэрэм и лъэпкъ махуэшхуэщ — а къэралым и унафэщIу илъэс 17-кIэ щыта Ким Чен Ир къыщалъхуа махуэщ. 2011 гъэм дунейм ехыжащ.
1571 гъэм Грозный Иван Iэ тридзащ Урысейм и япэ дзэ уставым.
Тхыдэ щIэныгъэхэм я кандидат, ЩIДАА-м и член-корреспондент, жылагъуэ лэжьакIуэ Болэ Ильзитэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4-м щынэсынущ, жэщым щIыIэр градуси 2 щыхъунущ.
Мазаем и 17, блыщхьэ
1600 гъэм Рим къалэм щагъэсащ Брунэ Джорданэ.
1863 гъэм Дунейпсо Жор Плъыжьыр къызэрагъэпэщащ.
1880 гъэм урыс пащтыхь Александр ЕтIуанэр яукIыну хэтащ.
Экономикэ щIэныгъэхэм я доктор, КъБР-м и Къэрал саугъэтым и лауреат, КъБР-м щIэныгъэхэмкIэ щIыхь зиIэ и лэжьакIуэ, ЩIДАА-м и академик Къумахуэ Башир и ныбжьыр илъэс 91-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 4, жэщым щIыIэр градуси 2 щыхъунущ.
